ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

 บริษัท พรีเมียร์ เอ็นเตอร์ไพรซ์ จำกัด (มหาชน) เป็นบริษัทหนึ่งในกลุ่มบริษัทพรีเมียร์ เดิมชื่อ บริษัท พรีเมียร์ ซัพพลาย จำกัด จดทะเบียนก่อตั้งเมื่อปี พ.ศ. 2517 บริษัทแปรสภาพเป็นบริษัทมหาชนจำกัด และดำเนินการเข้าจดทะเบียนในตลาดหลักทรัพย์แห่งประเทศไทย เมื่อวันที่ 8 ตุลาคม 2536 ต่อมาในปี 2543 บริษัทได้ปรับโครงสร้างธุรกิจใหม่เป็นบริษัทประกอบธุรกิจเพื่อการลงทุนหรือ Holding Company โดยลงทุนในธุรกิจบริการทางการเงิน (Specialty Finance) ต่างๆ ที่สำคัญได้แก่ ธุรกิจให้บริการรถเช่ารถยนต์ประเภทต่างๆ เพื่อการดำเนินงาน (Operating Lease) ธุรกิจด้านการเป็นที่ปรึกษาและตัวแทนประกันภัย 

บริษัทมีการลงทุนในบริษัทย่อย 4 แห่ง ดังนี้

1) บริษัท พรีเมียร์ อินเตอร์ ลิซซิ่ง จำกัด ดำเนินธุรกิจให้บริการรถเช่าเพื่อการดำเนินงาน
(Operating Lease) พร้อมทั้งบริการพนักงานขับรถ บริการบำรุงรักษา และบริการต่อเนื่องอื่นๆ

2) บริษัท พรีเมียร์โบรคเคอร์เรจ จำกัด ดำเนินธุรกิจเป็นนายหน้าประกันวินาศภัย
ให้บริการแนะนำและเป็นที่ปรึกษาด้านการประกันแก่ลูกค้า

3) บริษัท พรีเมียร์ แคปปิตอล (2000) จำกัด ดำเนินธุรกิจให้บริการสินเชื่อเพื่อธุรกิจต่างๆ
และให้เช่าอุปกรณ์คอมพิวเตอร์

4) บริษัท พรีเมียร์ แอลเอ็มเอส จำกัด ดำเนินธุรกิจให้บริการจัดการสินทรัพย์
หนี้อสังหาริมทรัพย์และหนี้เช่าซื้อ ให้กับสถาบันการเงินต่างๆ
โดยในปัจจุบันบริษัทไม่ได้ขยายธุรกิจในส่วนนี้แล้ว ดำเนินงานเฉพาะส่วนที่ยังคงเหลืออยู่เท่านั้น

ในปีที่ผ่านมาบริษัทยังคงมุ่งเน้นการขยายตัวในธุรกิจให้บริการรถเช่ารถยนต์ประเภทต่างๆ
เพื่อการดำเนินงาน(Operating Lease) ซึ่งเป็นธุรกิจที่บริษัทดำเนินการผ่านทางบริษัทย่อยคือ
บริษัท พรีเมียร์ อินเตอร์ ลิซซิ่ง จำกัด
ทั้งนี้เพื่อรองรับความต้องการที่เพิ่มขึ้นจากการขยายฐานลูกค้าผ่านช่องทางใหม่ๆ
การขยายกลุ่มลูกค้าเป้าหมาย รวมทั้งบริการใหม่ๆเพื่อเป็นทางเลือกให้กับลูกค้ามากขึ้น

1.1 วิสัยทัศน์ พันธกิจ และเป้าหมาย

วิสัยทัศน์

เป็นบริษัทไทยที่มุ่งมั่นในการเป็นผู้นำด้านธุรกิจบริการที่ครบวงจรอย่างต่อเนื่องและมีคุณภาพ
และมุ่งมั่นสร้างความสมดุลให้กับธุรกิจ พนักงาน และสังคม

พันธกิจ

-   ให้บริการอย่างมีคุณภาพได้ระดับมาตรฐานสากล

-   นำเสนอแนวความคิดใหม่ พัฒนาคุณภาพชีวิต สังคม และสิ่งแวดล้อม

-   ดำเนินธุรกิจในรูปแบบที่ได้ประโยชน์ร่วมกันทั้ง พนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้างงานบริการ

-   ดำเนินงานตามหลักธรรมาภิบาล และยึดหลักคุณธรรมจรรณยาบรรณ ด้วยวิถีแบบไทยที่ดีงาม

เป้าหมายของบริษัท

-   สร้างรูปแบบการให้บริการที่ครบวงจร และสร้างความแตกต่างที่ชัดเจนในงานบริการ

-   เน้นการรักษาฐานลูกค้าเดิมและสร้างมูลค่าเพิ่มของการบริการทั้งกับลูกค้าเดิมและลูกค้าใหม่เพื่อให้ได้รับความพอใจสูงสุด

-   มุ่งพัฒนาและส่งเสริมบุคลากรให้มีความความรู้ความเชี่ยวชาญในงานบริการมากขึ้นเพื่อรองรับการขยายตัวทางธุรกิจของบริษัทในอนาคต

-   ปรับโครงสร้างทางการเงินให้มีความเหมาะสมมากขึ้นอันจะนำไปสู่การลดต้นทุนทางธุรกิจ

1.2 การเปลี่ยนแปลงและพัฒนาการที่สำคัญในปี 2556 มีดังนี้

-   บริษัทไม่มีการเปลี่ยนแปลงโครงสร้างการถือหุ้น การจัดการ
    หรือการประกอบธุรกิจอย่างมีนัยสำคัญในช่วง 3 ปีที่ผ่านมา

-   บริษัท พรีเมียร์ อินเตอร์ ลิซซิ่ง จำกัด
    มีการขยายการบริการในรูปของรถโดยสารรับ-ส่งพนักงาน และรถรับ-ส่งนักเรียน
    รวมถึงการพัฒนาการให้บริการโดยคำนึงถึงความปลอดภัยของพนักงานและนักเรียนเป็นหลัก
    ซึ่งทำให้ผู้ใช้บริการสามารถทราบเส้นทางเดินรถและระยะเวลาที่ใช้

-   บริษัทได้รับการประเมินจาก สำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) ร่วมกับสมาคมบริษัทจดทะเบียนและสมาคมส่งเสริมผู้ลงทุนไทย
    ในเรื่องการจัดการประชุมสามัญผู้ถือหุ้น (AGM) ประจำปี พ.ศ. 2556 อยู่ในเกณฑ์ “ ดีเลิศ
    ” ด้วยคะแนนเต็ม 100 คะแนน โดยบริษัทเป็น 1 ใน 87 บริษัท ที่ได้คะแนนเต็ม 100
    คะแนน ซึ่งมีบริษัทจดทะเบียนที่เข้าร่วมโครงการทั้งสิ้น 526 บริษัท

-   บริษัทอยู่ระหว่างดำเนินการยื่นขอรับประกาศนียบัตรรับรองฐานะสมาชิกแนวร่วมปฎิบัติของภาคเอกชนไทยในการต่อต้านทุจริตจากคระกรรมการแนวร่วมปฎิบัติในการต่อต้านการทุจริตในภาคเอกชนไทยภายใน
    ไตรมาสแรกปี 2557

1.3 โครงสร้างการถือหุ้น ณ วันที่ 31 ธันวาคม 2556 เป็นดังนี้

PE = บมจ. พรีเมียร์ เอ็นเตอร์ไพรซ์ PREMIER ENTERPRISE PUBLIC COMPANY LIMITED

PC2000 = บจ. พรีเมียร์ แคปปิตอล (2000) PREMIER CAPITAL (2000) COMPANY
LIMITED

PIL = บจ. พรีเมียร์ อินเตอร์ ลิซซิ่ง PREMIER INTER LEASING COMPANY LIMITED

PB = บจ. พรีเมียร์โบรคเคอร์เรจ PREMIER BROKERAGE COMPANY LIMITED

PLMS = บจ. พรีเมียร์ แอลเอ็มเอส PREMIER LMS COMPANY LIMITED

2. ลักษณะการประกอบธุรกิจ

2.1 โครงสร้างรายได้ของบริษัทและบริษัทย่อย

บริษัทมีรายได้ส่วนใหญ่มาจากธุรกิจให้บริการรถเช่าเพื่อการดำเนินงาน (Operation Lease)
ซึ่งดำเนินงานโดยบริษัทย่อย คือ บริษัท พรีเมียร์ อินเตอร์ ลิซซิ่ง จำกัด

+------------------+------+-------+------+----+-------+----+------+----+
| สายผลิตภัณฑ์ /      | ดำเน | %     | ปี    | %  | ปี     | %  | ปี    | %  |
| กลุ่มธุรกิจ          | ินการ | กา    | 2556 |    | 2555  |    | 2554 |    |
|                  |      | รถือหุ้น |      |    |       |    |      |    |
|                  | โดย  |       | ร    |    | รายได้ |    | ร    |    |
|                  | บริษัท | ขอ    | ายได้ |    |       |    | ายได้ |    |
|                  |      | งบริษัท |      |    | (ล้า   |    |      |    |
|                  |      |       | (ล้าน |    | นบาท) |    | (ล้าน |    |
|                  |      | ใน    | บาท) |    |       |    | บาท) |    |
|                  |      | ปัจจุบัน |      |    |       |    |      |    |
+------------------+------+-------+------+----+-------+----+------+----+
| บริการสินเชื่อธ      | PC   | 1     | 1    | 2. | 13.66 | 2. | 9.37 | 1. |
| ุรกิจและให้เช่าอุปกรณ์ | 2000 | 00.00 | 2.17 | 23 |       | 44 |      | 80 |
|                  |      |       |      |    | 5     |    | 48   |    |
| - คอมพิวเตอร์      | PIL  | 1     | 50   | 9  | 23.10 | 9  | 7.79 | 9  |
|                  | ^    | 00.00 | 7.57 | 3. |       | 3. |      | 3. |
| บริการรถเ         | (/1) |       |      | 03 |       | 56 |      | 95 |
| ช่าเพื่อการดำเนินงาน |      |       |      |    |       |    |      |    |
+------------------+------+-------+------+----+-------+----+------+----+
| น                | PB   | 99.99 | 1    | 3. | 17.19 | 3. | 1    | 2. |
| ายหน้าประกันวินาศภัย | ^    |       | 8.25 | 34 |       | 07 | 5.45 | 97 |
|                  | (/1) |       |      |    |       |    |      |    |
+------------------+------+-------+------+----+-------+----+------+----+
| บริการจัดการสินเชื่อ  | PLMS | 99.94 | 2.05 | 0. | 1.97  | 0. | 3.34 | 0. |
|                  | ^    |       |      | 38 |       | 35 |      | 64 |
| ค่าบริการอื่น        | (/1) |       | 5.57 |    | 3.20  |    | 3.27 |    |
|                  |      |       |      | 1. |       | 0. |      | 0. |
|                  | PE   |       |      | 02 |       | 58 |      | 64 |
+------------------+------+-------+------+----+-------+----+------+----+
| รวมรายได้         |      |       | 54   | 10 | 5     | 10 | 51   | 10 |
|                  |      |       | 5.61 | 0. | 59.12 | 0. | 9.22 | 0. |
|                  |      |       |      | 00 |       | 00 |      | 00 |
+------------------+------+-------+------+----+-------+----+------+----+

หมายเหตุ /1 บริษัทย่อยลงทุนโดย บจ.พรีเมียร์ แคปปิตอล (2000)

2.2 ลักษณะผลิตภัณฑ์หรือบริการ

2.2.1 ธุรกิจการให้บริการรถเช่าเพื่อการดำเนินงาน

(1) ลักษณะของการบริการ

เป็นการให้บริการจัดหายานพาหนะให้กับผู้ประกอบการที่เป็นนิติบุคคล หน่วยงานราชการ
และกลุ่มรัฐวิสาหกิจ ในรูปแบบการให้ “เช่า”(Leasing) โดยมีลักษณะเป็นสัญญาเช่าดำเนินงาน
(Operating Lease) อาทิ รถยนต์สำหรับผู้บริหาร รถยนต์เพื่อการขนส่ง
รถยนต์สำหรับรับส่งผู้โดยสาร และรถยนต์เพื่อการพาณิชย์อื่นๆ อายุสัญญาอยู่ระหว่าง 3-5 ปี
การให้บริการมีทั้งการให้บริการตามสัญญาเช่าระยะยาวและการให้บริการรถเช่าพร้อมพนักงานขับรถ
โดยบริษัทมีประเภทรถยนต์เช่าหลากหลายประเภท ได้แก่ รถยนต์นั่งขนาด ตั้งแต่ 1,500 CC ขึ้นไป
รถยนต์นั่งอเนกประสงค์ รถกระบะ รถตู้ และรถโดยสารสาธารณะปรับอากาศ

บริษัทให้บริการในลักษณะครบวงจร โดยเริ่มตั้งแต่ การจัดหารถตามความต้องการของผู้เช่า
การจัดทำประกันรถยนต์ประเภทชั้น 1 การจดทะเบียนและต่อภาษีรถยนต์
การบำรุงรักษาและการซ่อมแซมตามกำหนดระยะทาง
รวมทั้งการจัดรถทดแทนให้ใช้ในกรณีรถขัดข้องหรือเกิดอุบัติเหตุ บริษัทมีศูนย์ประสานงาน (Call
Center) ให้บริการ ประสานงาน และให้คำแนะนำในเรื่องต่างๆ พร้อมทีมช่างมืออาชีพ
และรถซ่อมบำรุงเคลื่อนที่เพื่อความสะดวก รวดเร็วและความปลอดภัยตลอด 24 ชั่วโมง

(2) การตลาดและการแข่งขัน

ธุรกิจลิสซิ่งในประเทศไทยแบ่งลักษณะผู้ประกอบการออกได้เป็น 2 กลุ่มหลัก คือ
กลุ่มที่มุ่งเน้นให้เช่าทรัพย์สินแบบสัญญาเช่าทางการเงิน (Finance Lease) และสัญญาเช่าซื้อ
กับกลุ่มที่มุ่งเน้นการให้เช่าแบบสัญญาเช่าดำเนินงาน (Operating Lease) โดยบริษัท พรีเมียร์
อินเตอร์ ลิซซิ่ง จำกัด จัดอยู่ในกลุ่มหลังและอยู่ในฐานะบริษัทชั้นนำของธุรกิจลิสซิ่ง

ข้อมูลจากสมาคมรถเช่าไทย เปิดเผยภาพรวมตลาดรถเช่าในปี 2556 ที่ผ่านมาหดตัวลงประมาณ
10 - 15% จากปกติที่เติบโตประมาณ 7-12% โดยมีผลกระทบมาจากสภาพเศรษฐกิจโดยรวม
และปัจจัยเรื่องนโยบายรถคันแรกของภาครัฐ ส่งผลให้เกิดการแข่งขันด้านราคาให้เช่า
นอกจากนี้ผู้ประกอบการรถเช่าใช้กลยุทธ์ทางด้านราคาแล้ว
กลุ่มผู้ประกอบการรายใหญ่มีการผลักดันแผนการส่งเสริมทางการตลาดด้านอื่นๆเพื่อสร้างยอดขายของตน

การดำเนินงานของบริษัท พรีเมียร์ อินเตอร์ ลิซซิ่ง จำกัด ในปี 2556
มีแผนการลงทุนในธุรกิจรถรับ-ส่งพนักงาน
รวมทั้งบริษัทมีการวางแผนด้านการพัฒนาคุณภาพเพื่อยกระดับมาตรฐานรถเช่าให้สูงขึ้นโดยเฉพาะการให้เช่ารถยนต์พร้อมพนักงานขับรถที่ผ่านหลักสูตรการอบรมการขับขี่จากโรงเรียนสอนขับรถที่ได้มาตรฐานโดยตรง
เพื่อเพิ่มทักษะในการขับขี่อย่างมืออาชีพและสามารถบริการลูกค้าให้เกิดความพึงพอใจสูงสุดในการบริการ

(3) กลยุทธ์ในการแข่งขัน

บริษัทได้เตรียมความพร้อมสำหรับการแข่งขันในทุกด้าน ทั้งการลงทุนทางเทคโนโลยี
รูปแบบการให้บริการ การหมั่นอบรมฝึกฝนพนักงานอย่างสม่ำเสมอ การให้บริการที่ครบวงจร
ตั้งแต่การเลือกใช้รถยนต์ให้เหมาะกับความต้องการของลูกค้า ไปจนถึงรายละเอียดปลีกย่อย เช่น
การจดทะเบียน การประกันภัย ตลอดจนการขยายเครือข่ายศูนย์บริการที่ครอบคลุมทั่วประเทศ
โดยทางบริษัทให้บริการทุกวัน ตลอด 24 ชั่วโมง
บริษัทมีความพร้อมที่จะให้บริการปล่อยเช่ารถที่เหมาะสมกับการดำเนินธุรกิจของลูกค้าทั้งการเช่าแบบระยะยาว
การเช่าแบบรายวัน และการเช่าแบบรายเที่ยว
รวมถึงรถยนต์ที่ให้เช่ามีครอบคลุมหลากหลายประเภททั้ง รถเก๋ง รถกระบะ รถตู้
รถบรรทุกและรถโดยสารขนาดใหญ่
สำหรับพนักงานขับรถของบริษัทได้มีการจัดฝึกอบรมพนักงานขับรถอย่างสม่ำเสมอเพื่อสามารถบริการลูกค้าอย่างมืออาชีพ
บริษัทยังมีบริการจัดหลักสูตรการขับขี่อย่างปลอดภัยโดยผู้เชี่ยวชาญมืออาชีพให้กับลูกค้าที่สนใจเพื่อให้ลูกค้าใช้รถยนต์ได้อย่างปลอดภัย
เป็นการสร้างความแตกต่างอย่างชัดเจน
และสร้างความไว้วางใจเพื่อให้เกิดประโยชน์สูงสุดให้กับลูกค้า
ซึ่งจะช่วยเสริมความสามารถในการแข่งขันของบริษัทให้คงอยู่ในระดับบริษัทชั้นนำของธุรกิจต่อไป

(4) ลักษณะลูกค้าและกลุ่มลูกค้าเป้าหมาย

เน้นการให้บริการกลุ่มลูกค้าผู้ประกอบธุรกิจเป็นหลัก รวมถึงหน่วยงานราชการและรัฐวิสาหกิจ
โดยกลุ่มลูกค้าหลัก 3 อันดับแรกในปัจจุบัน คือ กลุ่มธุรกิจอุตสาหกรรมเกษตร กลุ่มธุรกิจพลังงาน
และกลุ่มบริษัทพรีเมียร์

(5) การจำหน่ายและช่องทางการจำหน่าย

บริษัทใช้การนำเสนอบริการโดยตรงกับลูกค้า และจัดให้มีศูนย์บริการทั่วประเทศ
เพื่อให้ลูกค้าสามารถเข้ารับบริการได้สะดวกยิ่งขึ้น รวมทั้งจัดทำเว็บไซต์
http://pil.premier.co.th ไว้สำหรับบริการลูกค้า ทั้งในการต่ออายุสัญญา
หรือพิจารณาสินค้าและบริการอื่นๆ เพิ่มเติมได้

(6) การจัดหาผลิตภัณฑ์หรือบริการ

บริษัทได้จัดหารถยนต์ตามความต้องการของลูกค้า
จากตัวแทนจำหน่ายรถยนต์อย่างเป็นทางการที่ได้รับการแต่งตั้งจากผู้ผลิตรถยนต์จึงทำให้บริษัทจัดหาผลิตภัณฑ์ที่มีคุณภาพรวมทั้งได้รับการรับประกันผลิตภัณฑ์โดยตรงจากผู้ผลิตรถยนต์

2.2.2 ธุรกิจการให้บริการเป็นนายหน้าประกันวินาศภัย

เป็นการให้บริการจัดหาประกันภัยประเภทต่างๆ
ที่ให้ความคุ้มครองเหมาะสมสอดคล้องกับความต้องการของลูกค้า
โดยคัดเลือกบริษัทประกันภัยที่มีสถานะมั่นคง มีหลักการชดใช้ค่าสินไหมอย่างยุติธรรมและรวดเร็ว
ให้คำแนะนำในการทำประกันภัยที่จำเป็นกับความเสี่ยงภัยเพื่อให้ลูกค้าเลือกตามความต้องการ
และให้บริการเกี่ยวกับการเรียกร้องค่าสินไหมทดแทนแก่ลูกค้า ทั้งกลุ่มลูกค้าที่เป็นผู้ประกอบการธุรกิจ
(นิติบุคคล) และบุคคลทั่วไป

(1) ลักษณะของการบริการ

    ให้คำปรึกษาเกี่ยวกับการทำประกันภัยประเภทต่าง ๆ
    ที่เหมาะสมและตรงตามความต้องการของลูกค้า
    และให้บริการด้านการเรียกร้องค่าสินไหมทดแทนจากบริษัทประกันภัย
    ประกอบด้วยประกันภัยหลัก 5 ประเภท ดังนี้

-   ประกันภัยรถยนต์

-   ประกันอัคคีภัย

-   ประกันภัยทางทะเลและขนส่ง

-   ประกันภัยเบ็ดเตล็ด

-   ประกันสุขภาพ

(2) ภาวะการตลาดและภาวะการแข่งขัน

แนวโน้มธุรกิจประกันวินาศภัย ปี 2557 มีอัตราเติบโตลดลงจากปีที่ผ่านมา
หลังจากการส่งมอบรถยนต์ในโครงการรถคันแรกหมดลง มีปัญหาภาระหนี้สินครัวเรือน
ค่าครองชีพที่ยังสูง ปัญหาการเมือง โดยศูนย์วิจัยกสิกรไทย (ข้อมูล ณ วันที่ 29 พฤศจิกายน 2556)
คาดว่าปี 2557 จะมียอดขายรถยนต์ประมาณ 1.10-1.17 ล้านคัน หรือหดตัวกว่าร้อยละ 10-15
การชลอตัวของตลาดรถยนต์
ส่งผลกระทบต่อธุรกิจประกันวินาศภัยเพราะเบี้ยประกันภัยรถยนต์สัดส่วนถึงร้อยละ 57.9
ของธุรกิจประกันภัย

ดังนั้น
ทิศทางการแข่งขันในธุรกิจประกันภัยทางทะเลและการขนส่งด้านราคาจะสูงขึ้นอันเนื่องมาจากสถานการณ์การส่งออกในปี
2557 มีสัญญาณทยอยดีขึ้นและระดับของค่าเงินบาทที่เคลื่อนไหวในกรอบที่อ่อนค่ากว่าปีที่ผ่านมา
จึงส่งผลให้มีผู้สนใจทำประกันมากขึ้น จะเป็นประโยชน์และเพิ่มความสามารถในการแข่งขัน
ซึ่งศูนย์วิจัยกสิกรไทยคาดว่าอัตราการขยายตัวการส่งออกปี 2557 จะอยู่ประมาณ 5%
ในขณะเดียวกันปัจจุบันสาธารณชนเปิดรับและมีมุมมองต่อประกันดีขึ้น
และให้ความสำคัญในการทำประกันภัยมากขึ้นซึ่งจะเป็นปัจจัยบวกของตลาดประกัน

  (3) กลยุทธ์ในการแข่งขัน

1)  มุ่งเน้นในการให้บริการที่มีคุณภาพและประสิทธิภาพ รวมทั้งความเป็นมืออาชีพให้แก่ลูกค้า
    โดยเสริมสร้าง พัฒนาบุคลากรให้มีความรู้และทักษะในด้านวิชาการ
    การบริการรวมทั้งด้านภาษาต่างประเทศให้มากยิ่งขึ้นเพื่อรองรับการขยายตัวของตลาดประชาคมเศรษฐกิจอาเซียน

2)  พัฒนากระบวนการทำงานโดยนำเทคโนโลยีและระบบการทำงานใหม่ๆ
    มาช่วยเพิ่มประสิทธิภาพในการทำงาน เพื่อให้การบริการมีคุณภาพ น่าเชื่อถือและรวดเร็ว
    ทั้งงานด้านการขาย
    และบริการหลังการขายในการเรียกร้องค่าสินไหมทดแทนที่เป็นธรรมและรวดเร็ว

3)  จัดหาผลิตภัณฑ์ที่สอดคล้องและเหมาะสมกับความต้องการของกลุ่มลูกค้า

4)  สร้างพันธมิตรทางธุรกิจที่เป็นปัจจัยหลัก สร้างความเชื่อมั่น จัดหาพันธมิตรที่มีความ

มั่นคงมีเสถียรภาพ เพื่อสร้างความมั่นใจให้กับลูกค้า

(4) ลักษณะลูกค้าและกลุ่มลูกค้าเป้าหมาย

เน้นให้บริการกับกลุ่มบริษัทพรีเมียร์ รวมทั้งกลุ่มลูกค้าทั่วไปที่อยู่ในด้านธุรกิจภาคอุตสาหกรรม
ภาคการค้า ภาคการขนส่ง และภาคการบริการ

(5) การจัดจำหน่ายและช่องทางการจำหน่าย

มีช่องทางการจัดจำหน่าย 4 ทางหลัก ๆ ในการเข้าถึงลูกค้าดังนี้

1)  เจ้าหน้าที่การตลาดของบริษัท

2)  การแนะนำจากบริษัทในเครือ

3)  ตัวแทนอิสระภายนอก

4)  เว็บไซต์ของบริษัท

(6) การจัดหาผลิตภัณฑ์หรือบริการ

บริษัทมีนโยบายในการจัดหาผลิตภัณฑ์ที่จำเป็นต่อการป้องกันความเสี่ยงภัยและเป็นประโยชน์แก่ลูกค้า
มีความคุ้มครองภัยที่เหมาะสม สอดคล้องกับความต้องการของลูกค้า
โดยคัดเลือกบริษัทประกันภัยที่มั่นคง มีหลักการชดใช้
ค่าสินไหมอย่างยุติธรรมเพื่อให้ลูกค้าเลือกใช้บริการตามความต้องการ

3. ปัจจัยความเสี่ยง

ปัจจัยความเสี่ยงที่มีนัยสำคัญซึ่งเกิดจากทั้งปัจจัยภายนอกและปัจจัยภายในที่อาจมีผลกระทบต่อการดำเนินธุรกิจ
ของบริษัทสรุปได้ดังนี้

3.1 ความเสี่ยงด้านการตลาดและการแข่งขัน

เนื่องจากธุรกิจให้บริการรถเช่าเพื่อใช้ในการดำเนินงานเป็นธุรกิจหลักของบริษัท
เป็นธุรกิจที่มีผู้ประกอบการทั้งที่เป็นสถาบันการเงิน ผู้แทนจำหน่ายรถยนต์ ผู้ผลิตรถยนต์
และผู้ประกอบการทั่วไป
สนใจธุรกิจให้เช่ารถยนต์และมีเงินทุนจำนวนมากจากต่างประเทศมาลงทุนในธุรกิจนี้
ทำให้มีการแข่งขันสูงในตลาดอุตสาหกรรมรถเช่า โดยเฉพาะการแข่งขันด้านราคา
ลูกค้าสามารถเลือกใช้บริการหรือเปลี่ยนไปใช้บริการของผู้ประกอบการที่เสนอราคาต่ำที่สุด
และยังทำให้บริษัทมีความเสี่ยงที่จะสูญเสียลูกค้ารายใหญ่จากการไม่ต่อสัญญาเช่า
ส่งผลให้ผลประกอบการลดต่ำลง

เพื่อลดความเสี่ยงดังกล่าว บริษัทจึงเน้นหาตลาดที่มีความต้องการเฉพาะ
โดยการคัดเลือกลูกค้าที่ให้ความสำคัญในการบริการที่มีคุณภาพมากกว่าราคาค่าเช่า
กระจายกลุ่มลูกค้าไปยังหลากหลายภาคอุตสาหกรรม
บริษัทพยายามเพิ่มมูลค่าของสินค้าและบริการให้มากขึ้นเพื่อสร้างความแตกต่างจากคู่แข่ง เช่น
การปล่อยเช่ารถพร้อมผู้ประสานงานดูแลรถให้กับลูกค้ารายใหญ่
พร้อมทั้งนำเสนอในบริการตรวจสอบและจัดทำรายงานการใช้รถยนต์ผ่านระบบ GPS Tracking
รวมทั้งการให้บริการหลังการขายอย่างมีคุณภาพและรวดเร็ว เช่น
การนำระบบคอมพิวเตอร์ที่ทันสมัยและมีประสิทธิภาพในการบริหารจัดการ(Integrated Rental
Information Management System) มาใช้ การบริการรถทดแทนที่มีคุณภาพและรวดเร็ว
การจัดกิจกรรมลูกค้าสัมพันธ์อย่างต่อเนื่อง
ในเวลาเดียวกันบริษัทพยายามลดต้นทุนการดำเนินงานด้านการจัดหารถยนต์และต้นทุนทางการเงิน

3.2 ความเสี่ยงด้านการบริหารทรัพย์สินที่หมดอายุสัญญาให้เช่า

รถยนต์ที่ครบอายุสัญญาเช่าซึ่งมีระยะเวลา 3–5 ปี
รถยนต์เหล่านี้ส่วนใหญ่จะถูกจำหน่ายออกไปโดยผ่าน บริษัทประมูลรถยนต์
อีกทั้งในช่วงปีที่ผ่านมาราคารถยนต์ใช้แล้วได้รับผลกระทบจากนโยบายคืนภาษีสำหรับรถยนต์คันแรก
ประกอบกับสภาพเศรษฐกิจตกต่ำ หนี้สินภาคครัวเรือนเพิ่มสูงขึ้น
ทำให้เกิดความเสี่ยงในราคาขายต่อของรถยนต์ที่ครบอายุสัญญาเช่าเป็นอย่างมาก
บริษัทอาจไม่ได้รับกำไรจากการจำหน่ายทรัพย์สิน ซึ่งส่งผลให้ผลประกอบการต่ำลง

อย่างไรก็ตาม
บริษัทได้ดำเนินการลดความเสี่ยงดังกล่าวโดยการเพิ่มรูปแบบการจำหน่ายรถยนต์ใช้แล้ว
มีการเจรจากับลูกค้าเพื่อขยายอายุสัญญาเช่าเดิมออกไปอีก 6-12 เดือน
มีการนำรถที่ครบสัญญาเช่าที่มีคุณภาพดีมาปล่อยเช่าใหม่ในลักษณะเช่าแบบรายวันและรายเที่ยว
โดยเน้นปล่อยเช่าให้ลูกค้าปัจจุบันที่มีความต้องการใช้งานลักษณะนี้เป็นประจำ
ซึ่งบริษัทมีพนักงานขับรถมืออาชีพไว้รองรับธุรกิจดังกล่าวอีกด้วย
นอกจากนี้ประสบการณ์ในการบริหารที่ยาวนาน ความชำนาญในธุรกิจเป็นอย่างดี
มีการสำรวจและเก็บข้อมูลเกี่ยวกับราคาทรัพย์สินดังกล่าวในตลาดอย่างสม่ำเสมอ
เพื่อนำมาวิเคราะห์และทำให้สามารถบริหารรถที่หมดอายุสัญญาให้เช่าที่มีอยู่ได้อย่างมีประสิทธิภาพ

4. ทรัพย์สินที่ใช้ในการประกอบธุรกิจ

4.1 ทรัพย์สินหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจ ณ วันที่ 31 ธันวาคม 2556 มีดังนี้

+-------------------------------+-------+------+----------------------+
| ประเภท/ลักษณะทรัพย์สิน            | ลัก    | มูลค่า | ภาระผูกพัน             |
|                               | ษณะกร |      |                      |
|                               | รมสิทธิ์ | (ล้าน |                      |
|                               |       | บาท) |                      |
+-------------------------------+-------+------+----------------------+
| บริษัทและบริษัทย่อย                |       |      |                      |
+-------------------------------+-------+------+----------------------+
| 1. พื้นที่เช่าจำนวน 2 แห่ง ดังนี้ :-   | สัญ    | 5.90 | ไม่มี                  |
|                               | ญาเช่า |      |                      |
| 1.  อาคารสำนักงาน 2 ชั้น ที่ตั้งเลขที่ |       |      |                      |
|     1 ซอยพรีเมียร์ 2             | PIL / |      |                      |
|                               | PB    |      |                      |
| ถนนศรีนครินทร์ แขวงหนองบอน       |       |      |                      |
| เขตประเวศ กรุงเทพฯ             | PIL   |      |                      |
|                               |       |      |                      |
| (พื้นที่เช่ารวม 784.69 ตารางเมตร   |       |      |                      |
| ทำสัญญาเช่าระยะเวลายาว 3 ปี      |       |      |                      |
|                               |       |      |                      |
| ตั้งแต่ 1 มกราคม 2555 ถึง 31      |       |      |                      |
| พฤษภาคม 2558 )                |       |      |                      |
|                               |       |      |                      |
| 2.  อาคารสำนักงานชั้นเดียว        |       |      |                      |
|     ที่ตั้งสำนักงานที่จังหวัดชลบุรี      |       |      |                      |
|                               |       |      |                      |
| เลขที่ 14/1 หมู่ที่ 4 ตำบล /        |       |      |                      |
| อำเภอบางละมุง จังหวัดชลบุรี        |       |      |                      |
|                               |       |      |                      |
| (พื้นที่เช่า 1 ไร่                  |       |      |                      |
| ทำสัญญาเช่าระยะเวลายาว 3 ปี      |       |      |                      |
|                               |       |      |                      |
| ตั้งแต่ 1 มิถุนายน 2556 ถึง 31      |       |      |                      |
| พฤษภาคม 2559 )                |       |      |                      |
+-------------------------------+-------+------+----------------------+
| 2. รถยนต์สำหรับให้เช่า รวม 1,899  | เป็นเ  | 1,43 | เป                   |
| คัน                            | จ้าของ | 0.02 | ็นรถยนต์ภายใต้สัญญาเช่าซื้อ |
|                               |       |      | / ลิสซิ่ง               |
|                               | PIL   |      | และเป็นหลักประกันเงินกู้   |
|                               |       |      | ระยะเวลายาว 3-5      |
|                               |       |      | ปี1,296.07 ล้านบาท     |
+-------------------------------+-------+------+----------------------+
| 3. คอมพิวเตอร์สำหรับให้เช่า รวม    | เป็นเ  | 2    | ไม่มี                  |
| 844 เครื่อง                     | จ้าของ | 0.06 |                      |
|                               |       |      |                      |
|                               | PC(   |      |                      |
|                               | 2000) |      |                      |
+-------------------------------+-------+------+----------------------+

ทรัพย์สินไม่มีตัวตนที่สำคัญในการประกอบธุรกิจ

บริษัทและบริษัทย่อยมีเครื่องหมายการค้าที่กรมทรัพย์สินทางปัญญา
กระทรวงพาณิชย์รับจดทะเบียนไว้แล้ว 8 เครื่องหมาย
ครอบคลุมธุรกิจและผลิตภัณฑ์ที่ดำเนินการได้ทุกประเภท โดยมีเครื่องหมายที่สำคัญคือ
เครื่องหมายบริการ PIL ประเภทบริการ (จำพวก 39 การบริการให้เช่ารถ)
เลขทะเบียนและเลขที่คำขอ บ 11468/405162 เพื่อใช้ในธุรกิจการบริการ ให้เช่ารถ

การจดทะเบียนเครื่องหมายการค้ามีอายุ 10 ปี นับแต่วันที่จดทะเบียน และอาจต่ออายุได้ทุกๆ 10 ปี
ซึ่งที่ผ่านมาบริษัทและบริษัทย่อยได้ทำการต่ออายุมาโดยตลอด

             4.2        นโยบายการลงทุน

                         นอกจากบริษัทย่อยที่มีอยู่ในปัจจุบันแล้ว
บริษัทยังไม่มีนโยบายที่จะลงทุนเพิ่มเติมในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2556
บริษัทและบริษัทย่อยไม่มีข้อพิพาททางกฎหมายที่อาจมีผลกระทบต่อสินทรัพย์ของบริษัทหรือบริษัทย่อยสูงกว่าร้อยละ
5 ของส่วนผู้ถือหุ้น และไม่มีคดีที่กระทบต่อการดำเนินธุรกิจของบริษัทอย่างมีนัยสำคัญ

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท พรีเมียร์ เอ็นเตอร์ไพรซ์ จำกัด (มหาชน) : เลขทะเบียนบริษัท 0107536001150

ประเภทธุรกิจ : ดำเนินธุรกิจด้านการลงทุนในธุรกิจบริการทางการเงินได้แก่

ธุรกิจการบริการรถเช่าเพื่อการดำเนินงาน (Operating Lease)

ธุรกิจนายหน้าประกันวินาศภัย ธุรกิจการให้บริการสินเชื่อเพื่อ

ธุรกิจต่างๆ และธุรกิจการให้บริการจัดการสินเชื่อ

ที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1569

โทรสาร : 0-2748-2063

Homepage : www.pe.premier.co.th

ทุนจดทะเบียน : 1,612,152,709 บาท
จำนวนหุ้นสามัญที่ออกจำหน่ายแล้ว : 800,000,000 หุ้น

นิติบุคคลที่บริษัทถือหุ้นตั้งแต่ร้อยละ 10 ขึ้นไป

1) บริษัท พรีเมียร์ แคปปิตอล (2000) จำกัด : เลขทะเบียนบริษัท 0105543016793

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1000

โทรสาร : 0-2301-2098

ประเภทธุรกิจ : ธุรกิจให้บริการสินเชื่อเพื่อธุรกิจต่างๆ

ทุนจดทะเบียน : 480,000,000 บาท

จำนวนหุ้นสามัญที่ออกจำหน่ายแล้ว : 2,300,000 หุ้น

จำนวนหุ้นสามัญที่บริษัทถืออยู่ : 2,299,996 หุ้น

2) บริษัท พรีเมียร์ อินเตอร์ ลิซซิ่ง จำกัด : เลขทะเบียนบริษัท 0105529047547

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1900

โทรสาร : 0-2301-1927

ประเภทธุรกิจ : ให้บริการรถเช่าเพื่อการดำเนินงาน (Operating Lease)

ทุนจดทะเบียน : 200,000,000 บาท

จำนวนหุ้นสามัญที่ออกจำหน่ายแล้ว : 40,000,000 หุ้น

จำนวนหุ้นสามัญที่ถือโดย : 39,999,998 หุ้น

บจ. พรีเมียร์ แคปปิตอล (2000)

  3) บริษัท พรีเมียร์โบรคเคอร์เรจ จำกัด : เลขทะเบียนบริษัท 0845527000059

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1274 - 1281

โทรสาร : 0-2399-1055

ประเภทธุรกิจ : นายหน้าประกันวินาศภัย

ทุนจดทะเบียน : 7,000,000 บาท

จำนวนหุ้นสามัญที่ออกจำหน่ายแล้ว : 70,000 หุ้น

จำนวนหุ้นสามัญที่ถือโดย : 69,994 หุ้น

บจ. พรีเมียร์ แคปปิตอล (2000)

4) บริษัท พรีเมียร์ แอลเอ็มเอส จำกัด : เลขทะเบียนบริษัท 0105541011662

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1000

โทรสาร : 0-2301-2098

ประเภทธุรกิจ : บริการจัดการสินเชื่อ

ทุนจดทะเบียน : 1,000,000 บาท

จำนวนหุ้นสามัญที่ออกจำหน่ายแล้ว : 10,000 หุ้น

จำนวนหุ้นสามัญที่ถือโดย : 9,994 หุ้น

บจ. พรีเมียร์ แคปปิตอล (2000)

6.2 ข้อมูลสำคัญบุคคลอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย

ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ 0-2229-2800 โทรสาร 0-2359-1259 Call center 0-2229-2888

Website: http://www.tsd.co.th E-mail: contact.tsd@set.or.th

2) ตัวแทนผู้ถือหุ้นกู้ - ไม่มี -

3) ผู้สอบบัญชี

นางชลรส สันติอัศวราภรณ์ ผู้สอบบัญชีรับอนุญาตเลขที่ 4523 หรือ

นางสาวทิพวัลย์ นานานุวัฒน์ ผู้สอบบัญชีรับอนุญาตเลขที่ 3459 หรือ

นางสาวสุพรรณี ตริยานันทกุล ผู้สอบบัญชีรับอนุญาตเลขที่ 4498

บริษัท สำนักงาน เอินส์ท แอนด์ ยัง จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ กรุงเทพฯ 10110

โทรศัพท์ 0-2264-0777, 0-2261-9190

โทรสาร 0-2264-0789 - 90, 0-2661-9192

4) ที่ปรึกษาทางการเงิน - ไม่มี -

5) ที่ปรึกษากฎหมาย - ไม่มี -

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ กรุงเทพฯ 10250

โทร. 0-2301-1000

โทรสาร. 0-2398-1188